31998D0491
L 222/1
JURNALUL OFÍCIAL AL UNIUNII EUROPENE
DECIZIA CONSILIULUI
din 20 iulie 1998
privind încheierea Acordului dintre Comunitatea Europeană și Federația Rusă privind comerțul cu produse textile, parafat la 28 martie 1998
(98/491/CE)
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 113, coroborat cu articolul 228 alineatul (2) prima teză,
având în vedere propunerea Comisiei,
întrucât, în numele Comunității, Comisia a negociat un acord bilateral cu Federația Rusă privind comerțul cu produsele textile reglementate de capitolele 50-63 din Nomenclatura Combinată, parafat la Bruxelles la 28 martie 1998;
întrucât Decizia 98/379/CE a Consiliului (1) prevedea aplicarea cu titlu provizoriu a acordului parafat, sub rezerva aplicării reciproce cu titlu provizoriu de către Federația Rusă;
întrucât Federația Rusă nu a putut să aplice cu titlu provizoriu acordul parafat;
întrucât s-a convenit cu Federația Rusă ca acordul să fie aplicat cu titlu provizoriu de la data semnării acestuia;
întrucât acest acord bilateral trebuie aprobat și semnat în numele Comunității Europene,
DECIDE:
Articolul 1
Acordul între Comunitatea Europeană și Federația Rusă privind comerțul cu produse textile este aprobat în numele Comunității.
În conformitate cu articolul 6 alineatul (1) din acord, acesta se aplică cu titlu provizoriu de la data semnării de către ambele părți.
Textul acestui acord este atașat la prezenta decizie.
Articolul 2
Președintele Comisiei este autorizat să desemneze persoana împuternicită să semneze acordul menționat la articolul 1 în numele Comunității.
Comisia procedează, în numele Comunității, la notificarea prevăzută la articolul 6 alineatul (1) din acord.
Adoptată la Bruxelles, 20 iulie 1998.